Афанасий Фет
Топъл вятър тихо вее…

Превод от руски: Любен Любенов, —

chitanka.info

Топъл вятър тихо вее,

диша свеж живот степта,

хълм до хълм се зеленее

чак до края на света.

И като змия извива

сред полите им бегом

из мъгла светлосива

път до родния ми дом.

Вдигайки се над полето,

весели от заранта,

звънки трели към небето

сипят майските ята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.